CELEX: 32007D0084
Language: sk
Date: 2007-02-02 00:00:00
Title: 2007/84/ES: Rozhodnutie Komisie z  2. februára 2007 , ktorým sa schvaľuje plán technických činností na zlepšenie poľnohospodárskej štatistiky na rok 2007 [oznámené pod číslom K(2006) 7081]

8.2.2007   
            
            
               SK
            
            
               Úradný vestník Európskej únie
            
            
               L 35/18
            
         
      ROZHODNUTIE KOMISIE
   
   z 2. februára 2007,
   ktorým sa schvaľuje plán technických činností na zlepšenie poľnohospodárskej štatistiky na rok 2007
   [oznámené pod číslom K(2006) 7081]
   (2007/84/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 96/411/ES z 25. júna 1996 o zlepšení poľnohospodárskej štatistiky Spoločenstva (1), najmä na jeho článok 4 ods. 1 a článok 6 ods. 2,
   keďže:
   
               (1)
            
            
               V súlade s rozhodnutím 96/411/ES Komisia každý rok vypracúva plán technických činností pre poľnohospodársku štatistiku.
            
         
               (2)
            
            
               V súlade s rozhodnutím 96/411/EC Spoločenstvo prispieva na náklady, ktoré vznikli členským štátom pri prispôsobovaní ich vnútroštátnych systémov poľnohospodárskej štatistiky, alebo na náklady na prípravné práce súvisiace s novými alebo rastúcimi potrebami, ktoré sú súčasťou plánu technických činností.
            
         
               (3)
            
            
               Na implementáciu príslušných politík Spoločenstva je nutné zlepšiť a rozvíjať štatistické informácie o rozvoji vidieka. To je hlavná oblasť ročného plánu činností.
            
         
               (4)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre poľnohospodársku štatistiku,
            
         PRIJALA TOTO ROZHODNUTIE:
   Článok 1
   Plán technických činností na zlepšenie poľnohospodárskej štatistiky na rok 2007 (TAPAS 2007) stanovený v prílohe sa schvaľuje pod podmienkou, že budú k dispozícii rozpočtové prostriedky a že rozpočet na rok 2007 bude prijatý bez zmien.
   Článok 2
   Toto rozhodnutie je určené členským štátom.
   
      V Bruseli 2. februára 2007
      
         
            Za Komisiu
         
         Joaquín ALMUNIA
         
         
            člen Komisie
         
      
   
   
      (1)  Ú. v. ES L 162, 1.7.1996, s. 14. Rozhodnutie naposledy zmenené a doplnené rozhodnutím Európskeho parlamentu a Rady 787/2004/ES (Ú. v. EÚ L 138, 30.4.2004, s. 12).
   
      PRÍLOHA
      PLÁN TECHNICKÝCH ČINNOSTÍ NA ZLEPŠENIE POĽNOHOSPODÁRSKEJ ŠTATISTIKY NA ROK 2007 (TAPAS 2007)
      Opatrenia, na ktoré sa vzťahuje plán technických činností na zlepšenie poľnohospodárskej štatistiky na rok 2007, sa týkajú týchto oblastí:
      
                  a)
               
               
                  rozvoj vidieka;
               
            
                  b)
               
               
                  ekologické poľnohospodárstvo.
               
            Komisia poskytne finančný príspevok projektom vypracovaným ako súčasť týchto opatrení. Finančný príspevok nepresiahne čiastky uvedené pre každý členský štát v tabuľke A.
      Tabuľka A
      
         PLÁN TECHNICKÝCH ČINNOSTÍ NA ROK 2007
      
      Maximálny finančný príspevok Spoločenstva na vzniknuté výdavky
      
                  (v EUR)
               
            
                  Krajiny
               
               
                  Rozvoj vidieka
               
               
                  Ekologické poľnohospodárstvo
               
               
                  Spolu
               
            
                  BE
               
               
                  29 048
               
               
                  37 627
               
               
                  66 675
               
            
                  DK
               
               
                  28 000
               
               
                  55 000
               
               
                  83 000
               
            
                  DE
               
               
                  67 000
               
               
                   
               
               
                  67 000
               
            
                  EE
               
               
                  19 343
               
               
                  14 650
               
               
                  33 993
               
            
                  GR
               
               
                   
               
               
                  144 000
               
               
                  144 000
               
            
                  IT
               
               
                  63 968
               
               
                  200 337
               
               
                  264 305
               
            
                  LT
               
               
                   
               
               
                  31 000
               
               
                  31 000
               
            
                  LV
               
               
                   
               
               
                  16 284
               
               
                  16 284
               
            
                  HU
               
               
                  41 555
               
               
                  34 597
               
               
                  76 152
               
            
                  MT
               
               
                  29 283
               
               
                   
               
               
                  29 283
               
            
                  NL
               
               
                  35 000
               
               
                   
               
               
                  35 000
               
            
                  SK
               
               
                   
               
               
                  7 200
               
               
                  7 200
               
            
                  FI
               
               
                   
               
               
                  43 400
               
               
                  43 400
               
            
                  SE
               
               
                  12 000
               
               
                  10 800
               
               
                  22 800
               
            
                  UK
               
               
                  135 000
               
               
                   
               
               
                   
               
            
                  Spolu
               
               
                  460 197
               
               
                  594 895
               
               
                  1 055 092
               
            ČINNOSTI, KTORÉ SA MAJÚ USKUTOČNIŤ PODĽA PLÁNU TECHNICKÝCH ČINNOSTÍ NA ROK 2007 (TAPAS 2007)
      1.   ÚVOD
      Účelom rozhodnutia 96/411/ES je zabezpečiť, aby poľnohospodárska štatistika Spoločenstva bola lepšie prispôsobená, aby splnila informačné požiadavky vyplývajúce z reformy spoločnej poľnohospodárskej politiky. Na dosiahnutie tohto cieľa členské štáty prijímajú všetky nutné opatrenia na vykonanie primeraných zmien ich systémov poľnohospodárskej štatistiky, pričom sa primerane zohľadňujú oblasti uvedené v prílohe I a II k príslušnému rozhodnutiu Rady a ciele, charakteristiky a kritériá stanovené v prílohe III. Činnosti, ktoré majú každý rok vykonať členské štáty na dosiahnutie týchto cieľov, sú každoročne definované v plánoch technických činností. Tieto plány vypracúva Komisia po predložení stanoviska Stálym výborom pre poľnohospodársku štatistiku.
      Spoločenstvo prispieva na výdavky, ktoré vzniknú každému členskému štátu pri uskutočňovaní zmien vnútroštátnych systémov, alebo na prípravné práce na splnenie nových alebo rastúcich potrieb, ktoré sa majú vykonať ako súčasť ročného plánu technických činností. Tento príspevok, ktorý má obmedzené trvanie, má za cieľ uľahčiť experimentovanie so zavedením alebo upevnením spôsobov a systémov zberu, ktoré spĺňajú požiadavky na štatistické informácie stanovené v pláne technických činností. Po uskutočnení plánu musia členské štáty naďalej zasielať Komisii pravidelné správy o spôsoboch a systémoch zavedených ako súčasť uvedeného plánu.
      Toto rozhodnutie, ktoré má Komisia prijať, sa týka plánu technických činností na rok 2007.
      Zámerom vybraných činností je zabezpečiť určitý rozvoj v oblastiach:
      
                  a)
               
               
                  rozvoj vidieka;
               
            
                  b)
               
               
                  ekologické poľnohospodárstvo.
               
            Členské štáty zaslali ESTAT-u spolu 28 vyhlásení zámeru, ktoré sa týkali činností TAPAS na rok 2007.
      Z nich sa 13 týka štatistiky o rozvoji vidieka, z ktorých jedno zamietlo ESTAT z technických dôvodov. 9 z nich sa zaoberá bilanciou živín, 3 návrhy sa zaoberajú internetovou infraštruktúrou vo vidieckych oblastiach, odhadom cien poľnohospodárskej pôdy a hodnotením rastu nevyužitých lesov v rámci hospodárskych účtov pre lesníctvo (EAF).
      Pokiaľ ide o prioritnú oblasť ekologického poľnohospodárstva, ESTAT-u bolo doručených 15 vyhlásení zámeru. 9 z nich sa týka produkcie, 2 návrhy sa týkajú cien, 4 návrhy sa týkajú hospodárskych a štrukturálnych ukazovateľov, údajov o potravinovom reťazci, priameho predaja poľnohospodárskych produktov a zmeny metodológie zberu údajov o ekologickom poľnohospodárstve.
      Stručné opisy činností navrhnutých pre plán technických činností na rok 2007 sa nachádzajú v tomto prehľade.
      2.   TAPAS 2007 – OPIS ČINNOSTÍ
      a)   Rozvoj vidieka
      BELGICKO
      
         Názov činnosti: Bilancia živín z hľadiska dusíka
      
      
         Príspevok z EÚ: 29 048 EUR
      
      
         
            Termín prác: jún – december 2007
      
      
         
            Krátky opis činnosti:
         
      
      
         Aktualizácia bilancií dusíka od roku 1997 do roku 2005, prepočítanie niektorých koeficientov, stanovenie bilancií dusíka na úrovni NUTS 3. Budú sa zbierať údaje od inštitúcií, ktoré sa budú spracovávať centrálne. Niektoré súbory údajov sú k dispozícii iba na národnej úrovni, preto ich šírenie musí zabezpečiť okres.
      
      DÁNSKO
      
         Názov činnosti: Rozvoj vidieka: Odhad cien poľnohospodárskej pôdy
      
      
         Príspevok z EÚ: 10 000 EUR
      
      
         
            Termín prác: marec – september 2007
      
      
         
            Krátky opis činnosti:
         
      
      
         Hlavným zámerom je pokúsiť sa využiť odborné odhady v štatistickej oblasti, v ktorej sa zdroje údajov v členských štátoch javia ako veľmi odlišné a ťažko sa využívajú podľa metodológie.
      
      
         Hlavnou činnosťou je vytvorenie dotazníka o cenách pôdy a prenajímaní pôdy, v ktorom miestni poľnohospodárski ekonomickí poradcovia (približne 50 miestnych centier) uvedú odhady cien v definovaných miestnych oblastiach (97 samospráv v DK). Otázky a definície budú v súlade s aktualizovanou/upravenou metodológiou v oblasti cien pôdy a prenajímania pôdy.
      
      
         O dotazníku sa bude diskutovať s poradenskou službou pre poľnohospodárov, aby sa zabezpečilo porozumenie konceptu a zrozumiteľnosť otázok.
      
      
         Budú sa zbierať údaje a na váženie výsledkov na regionálnej (NUTS 2) a národnej úrovni sa použije plocha zo štrukturálneho zisťovania fariem (FSS).
      
      
         Výsledky zisťovania sa budú analyzovať z dvoch uhlov pohľadu. Na jednej strane sa budú spájať výsledky s existujúcimi znalosťami a kvalitou pôdy a hustotou hospodárskych zvierat (dôležité pre ceny pôdy) v regiónoch. Na druhej strane sa budú porovnávať výsledky zisťovania s údajmi z iných zdrojov, najmä zdrojov, ktoré sa momentálne používajú.
      
      DÁNSKO
      
         Názov činnosti: Bilancia živín na regionálnej úrovni v Dánsku
      
      
         Príspevok z EÚ: 18 000 EUR
      
      
         
            Termín prác: jún – december 2007
      
      
         
            Krátky opis činnosti:
         
      
      
         Preskúmať už dostupné údaje na regionálnej úrovni a zistiť, ktoré údaje o bilanciách je potrebné získať od rôznych vládnych inštitúcií, výskumných ústavov a poľnohospodárskych organizácií. Určiť bilancie živín zo zozbieraných údajov na regionálnej úrovni a vypracovať odhady a koeficienty pre rôzne požadované údaje o živinách. Skontrolovať údaje udávané pre niektoré prírodné geografické regióny, napríklad druhy pôdy a prúdenie vody v spodnej pôde, ak sú k dispozícii.
      
      NEMECKO
      
         Názov činnosti: Bilancia živín v závislosti od úrovne – SCANUBA
      
      
         Príspevok z EÚ: 49 000 EUR
      
      
         
            Termín prác: január – december 2007
      
      
         
            Krátky opis činnosti:
         
      
      
         Vypočítať bilancie v najvyššom možnom priestorovom riešení, pre ktoré sú k dispozícii údaje, s cieľom priestorovo rozlíšiť a zhodnotiť riziká kontaminácie živinami, pretože prebytok na národnej úrovni neumožňuje vyhlásenia týkajúce sa regiónov alebo poľnohospodárskych systémov, v ktorých sú potrebné opatrenia na zníženie. Musia sa upresniť súvahy, najmä pokiaľ ide o rizikové oblasti.
      
      
         Odvodzovanie koncentrácií živín v závislosti od intenzity využívania pôdy, stanovenie koeficientov na prevedenie počtu dobytka na množstvo N výkalov (súvisiace s výstupom), miera používania anorganických hnojív na rôzne plodiny namiesto údajov o predaji, miera používania organických hnojív a obsah živín v organických hnojivách a úprava existujúcich bilancií živín OECD.
      
      NEMECKO
      
         Názov činnosti: Hodnotenie rastu nevyužitých lesov v rámci EAF pre Spolkovú republiku Nemecko (1991 – 2004)
      
      
         Príspevok z EÚ: 18 000 EUR
      
      
         
            Termín prác: január – jún 2007
      
      
         
            Krátky opis činnosti:
         
      
      
         Hlavným zámerom je presnejšie zhodnotenie rastu nevyužitých lesov v Nemecku za obdobie rokov 1991 – 2004 pomocou údajov z druhého národného prieskumu lesov, čím sa zlepší výpočet hospodárskych účtov pre lesníctvo, ktorý sa v období rokov 1991 – 2002 uskutočňoval podľa ESA 95.
      
      
         Táto činnosť je rozdelená do dvoch častí: 1. Odhad ročného rastu lesov vo fyzických hodnotách a 2. Peňažné zhodnotenie rastu nevyužitých lesov.
      
      
         Výsledky doplnia správu o lesníckej výrobe v rámci EAF v Nemecku a poslúžia ako most k IEEAF. Ďalej sa očakáva, že projekt bude viesť k metodologickým odporúčaniam týkajúcim sa problémov oceňovania lesov.
      
      ESTÓNSKO
      
         Názov činnosti: TAPAS 2007 činnosti v oblasti bilancie živín
      
      
         Príspevok z EÚ: 19 343 EUR
      
      
         
            Termín prác: január – december 2007
      
      
         
            Krátky opis činnosti:
         
      
      
         Cieľom je vypracovať bilancie dusíka v Estónsku. Vypočítať hlavné koeficienty, ktoré sa majú používať v bilanciách N, a ďalej rozpracovať existujúce koeficienty. Opísať metodológiu a zdroje údajov. Bude sa skúmať možnosť vytvorenia podielov uloženia N z ovzdušia. Podporu poskytne Tallinská technická univerzita a stredisko Jäneda.
      
      TALIANSKO
      
         Názov činnosti: Vidiecke oblasti a prístup k internetu v Taliansku (RAIANET)
      
      
         Príspevok z EÚ: 63 968 EUR
      
      
         
            Termín prác: Začiatok: uverejnenie rozhodnutia Komisie v úradnom vestníku s ročným plánom činností (t) + 1 mesiac (po 1. februári 2007).
      
      
         
            Krátky opis činnosti:
         
      
      
         Štúdia založená na zisťovaní využívajúca 5 pilotných oblastí s rôznym indexom vidieckeho charakteru. Definovanie dotazníkov zisťovania na zodpovedanie týchto otázok:
      
      
                  —
               
               
                  
                     Prístup k internetu na vidieku: rozšírenie a dostupnosť.
                  
               
            
                  —
               
               
                  
                     Internetová demografia na vidieku: kto je online?
                  
               
            
                  —
               
               
                  
                     Činnosti, ktoré vykonávajú užívatelia internetu na vidieku.
                  
               
            
                  —
               
               
                  
                     Postoje k internetu na vidieku.
                  
               
            MAĎARSKO
      
         Názov činnosti: Celková bilancia živín: Vypočítať technické koeficienty potrebné na vypracovanie národných a regionálnych bilancií dusíka a fosforu
      
      
         Príspevok z EÚ: 41 555 EUR
      
      
         
            Termín prác: január – december 2007
      
      
         
            Krátky opis činnosti:
         
      
      
         Zlepšiť kvalitu používaných koeficientov a výpočty bilancií N a P v Maďarsku nielen na národnej, ale aj na regionálnej úrovni.
      
      
         Na stanovenie bilancií sa použijú súbory údajov Výskumného ústavu pôdoznalectva a poľnohospodárskej chémie Maďarskej akadémie vied (RISSAC). Je nutné preskúmať možnosť nahradenia údajov štatistickými odhadmi na regionálnej úrovni. Na presné odhady koeficientov je potrebné použiť príslušné poľnohospodárske databázy HCSO.
      
      MALTA
      
         Názov činnosti: Národné a regionálne bilancie dusíka pre Maltu
      
      
         Príspevok z EÚ: 29 283 EUR
      
      
         
            Termín prác: január – december 2007
      
      
         
            Krátky opis činnosti:
         
      
      
         Aby sa vytvorili podmienky na výpočet bilancií živín, uskutočnia sa štúdie na stanovenie chýbajúcich údajov. Uskutoční sa štatistické zisťovanie spotreby a používania minerálnych a organických hnojív. Vykoná sa množstvo analýz rastlinných tkanív (približne 50), aby sa stanovil obsah dusíka v zozbieraných plodinách (krmivá a hlavné plodiny pestované na ornej pôde).
      
      HOLANDSKO
      
         Názov činnosti: Regionálne bilancie minerálov pre poľnohospodárske pôdy
      
      
         Príspevok z EÚ: 35 000 EUR
      
      
         
            Termín prác: január – december 2007
      
      
         
            Krátky opis činnosti:
         
      
      
         Pre 5 pastvinných oblastí budú odvodené regionálne bilancie minerálov podľa príručky Eurostat/OECD na základe údajov o regionálnom používaní hnojív a/alebo koeficientov používania hnojív na plodinu, údajov o preprave hnoja a údajov o regionálnej produkcii plodín.
      
      
         Zavedú sa údaje o regionálnych bilanciách krmív pre prežúvavce, ktoré boli získané v rámci projektu TAPAS 2001. Údaje o regionálnom používaní hnojív a o preprave hnoja pochádzajú z národného registra na úrovni farmy. Táto práca zahŕňa spojenie niekoľkých zdrojov štatistických údajov z rôznych inštitútov. Časť údajov sa musí sprístupniť holandskému štatistickému úradu, najmä v prípade tohto projektu.
      
      ŠVÉDSKO
      
         Názov činnosti: Prijatie švédskych výpočtov bilancií živín podľa metódy Eurostat/OECD
      
      
         Príspevok z EÚ: 12 000 EUR
      
      
         
            Termín prác: január – december 2007
      
      
         
            Krátky opis činnosti:
         
      
      
         Švédsky štatistický úrad vypočítal od roku 1995 regionálne bilancie pre osem poľnohospodárskych oblastí, ale tento spôsob sa líši od príručky Eurostat/OECD, najmä pokiaľ ide o odhad zozbieranej a spásanej trávy. Cieľom je zlepšiť kvalitu a dosiahnuť zhodu medzi výpočtami, aby výsledky boli porovnateľné s výsledkami z iných krajín.
      
      
         V rámci projektu budú porovnané používané metódy a koeficienty, vysvetlené rozdiely a odporučené najdôležitejšie zmeny s cieľom dosiahnuť zhodu medzi národnými a regionálnymi výpočtami. V rámci projektu bude vytvorený spôsob transformácie regionalizácie zo švédskych poľnohospodárskych oblastí na NUTS 2.
      
      SPOJENÉ KRÁĽOVSTVO
      
         Názov činnosti: Odhad bilancie živín v pôde na regionálnej úrovni
      
      
         Príspevok z EÚ: 135 000 EUR
      
      
         
            Termín prác: apríl – jún 2007
      
      
         
            Krátky opis činnosti:
         
      
      
         Činnosť bude zameraná na zníženie nákladov spojením zisťovaní s cieľom zlepšiť účinnosť, zlepšiť kvalitu odhadov bilancie živín v pôde zlepšením údajov zo zisťovania a vypracovaním koeficientov viazania živín. Zameriava sa aj na zníženie zaťaženia respondentov.
      
      
         Táto činnosť bude zahŕňať posúdenie a testovanie najlepšieho spôsobu, ako spojiť a rozvíjať existujúce zdroje s cieľom poskytnúť požadované informácie, vrátane zmeny v zisťovaní praxe používania hnojív, zisťovania poľnohospodárskej praxe a zisťovania používania pesticídov.
      
      
         Uskutoční sa aj zisťovanie s cieľom získať údaje o koeficientoch, ktoré sa nedajú zbierať v rámci zisťovania fariem.
      
      b)   Ekologické poľnohospodárstvo
      BELGICKO
      
         Názov činnosti: Zlepšenie štatistiky o organických produktoch (produkcia, spracovanie, spotreba, súvaha)
      
      
         Príspevok z EÚ: 37 627 EUR
      
      
         
            Termín prác: 12 mesiacov. Začiatok: uverejnenie rozhodnutia Komisie v úradnom vestníku s ročných plánom činností (t) + 1 mesiac.
      
      
         
            Krátky opis činnosti:
         
      
      
         Táto činnosť sa zameriava na usporiadanie a analyzovanie údajov o ekologickej produkcii, ktoré pochádzajú z niekoľkých zdrojov, s cieľom doplniť štatistické údaje o ekologickom poľnohospodárstve. Zameriava sa aj na zhodnotenie možností úpravy súčasných zisťovaní tak, aby sa získali údaje o ekologickej produkcii a iných ukazovateľoch, spotrebe, cenách atď.
      
      DÁNSKO
      
         Názov činnosti: Ekologická živočíšna výroba v Dánsku
      
      
         Príspevok z EÚ: 10 000 EUR
      
      
         
            Termín prác: 6 mesiacov. Začiatok: uverejnenie rozhodnutia Komisie v úradnom vestníku s ročným plánom činností (t) + 1 mesiac.
      
      
         
            Krátky opis činnosti:
         
      
      
         Činnosť sa zameriava na zlepšenie kvality údajov o ekologickej živočíšnej výrobe a hospodárskych zvieratách z administratívnych zdrojov.
      
      DÁNSKO
      
         Názov činnosti: Priamy predaj rastlinnej produkcie na ekologických farmách
      
      
         Príspevok z EÚ: 35 000 EUR
      
      
         
            Termín prác: 12 mesiacov. Začiatok: uverejnenie rozhodnutia Komisie v úradnom vestníku s ročným plánom činností (t) + 1 mesiac.
      
      
         
            Krátky opis činnosti:
         
      
      
         Činnosť sa zameriava na odhad objemu ekologickej produkcie, ktorú poľnohospodári predávajú priamo verejnosti. Odhad bude založený na dotazníkoch zaslaných priamo do obchodov na farmách. Získa sa odhad priameho predaja ekologických produktov a overí sa celkový objem predaja a údaje o produkcii.
      
      DÁNSKO
      
         Názov činnosti: Odhad produkcie plodín na ekologických farmách
      
      
         Príspevok z EÚ: 10 000 EUR
      
      
         
            Termín prác: 6 mesiacov. Začiatok: uverejnenie rozhodnutia Komisie v úradnom vestníku s ročným plánom činností (t) + 1 mesiac.
      
      
         
            Krátky opis činnosti:
         
      
      
         Analýzy údajov o ekologickej produkcii a ďalších ukazovateľov, ktoré pochádzajú z iných zisťovaní. Kontrola kvality údajov a poskytnutie odporúčaní na zlepšenie rozsahu údajov.
      
      ESTÓNSKO
      
         Názov činnosti: Údaje o ekologickej produkcii a produktoch živočíšneho pôvodu
      
      
         Príspevok z EÚ: 14 650 EUR
      
      
         
            Termín prác: 12 mesiacov. Začiatok: uverejnenie rozhodnutia Komisie v úradnom vestníku s ročným plánom činností (t) + 1 mesiac.
      
      
         
            Krátky opis činnosti:
         
      
      
         Zámerom je usporiadať systém zberu údajov o ekologickej produkcii a produktoch s cieľom poskytnúť údaje do databázy Eurostatu. Metodológia sa pokúsi spojiť všetky zdroje údajov: zisťovania a administratívne údaje pomocou už poskytnutých definícií.
      
      GRÉCKO
      
         Názov činnosti: Spojenie a hodnotenie údajov o ekologickej produkcii z rôznych zdrojov
      
      
         Príspevok z EÚ: 144 000 EUR
      
      
         
            Termín prác: 12 mesiacov. Začiatok: uverejnenie rozhodnutia Komisie v úradnom vestníku s ročným plánom činností (t) + 1 mesiac.
      
      
         
            Krátky opis činnosti:
         
      
      
         Zámerom je vypracovať a navrhnúť spôsoby zberu údajov a zaplniť medzery v oblasti ekologických produktov. Navrhnutá metodológia sa zameria na spojenie zdrojov údajov a zlepší kvalitu údajov.
      
      TALIANSKO
      
         Názov činnosti: Zber údajov o veľkoobchodných cenách ekologických produktov
      
      
         Príspevok z EÚ: 76 681 EUR
      
      
         
            Termín prác: 12 mesiacov. Začiatok: uverejnenie rozhodnutia Komisie v úradnom vestníku s ročným plánom činností (t) + 1 mesiac.
      
      
         
            Krátky opis činnosti:
         
      
      
         Činnosť sa zameriava na zber údajov o veľkoobchodných cenách ekologických produktov uskutočnením nového zisťovania pomocou metodológie, ktorá už bola vyskúšaná v prípade tradičných poľnohospodárskych produktov.
      
      TALIANSKO
      
         Názov činnosti: Zber údajov o spotrebiteľských cenách ekologických produktov
      
      
         Príspevok z EÚ: 71 596 EUR
      
      
         
            Termín prác: 12 mesiacov. Začiatok: uverejnenie rozhodnutia Komisie v úradnom vestníku s ročným plánom činností (t) + 1 mesiac.
      
      
         
            Krátky opis činnosti:
         
      
      
         Činnosť pozostáva z úpravy tradičného zisťovania spotrebiteľských cien s cieľom zozbierať údaje o spotrebiteľských cenách ekologických produktov.
      
      TALIANSKO
      
         Názov činnosti: Štatistické údaje o ekologickom poľnohospodárstve v Taliansku: o jeho štruktúre, činnostiach a poľnohospodárskych postupoch z hľadiska viacerých oblastí
      
      
         Príspevok z EÚ: 52 060 EUR
      
      
         
            Termín prác: 12 mesiacov. Začiatok: uverejnenie rozhodnutia Komisie v úradnom vestníku s ročným plánom činností (t) + 1 mesiac.
      
      
         
            Krátky opis činnosti:
         
      
      
         Táto činnosť sa zameriava na zistenie environmentálnych a hospodárskych dôsledkov metód ekologického poľnohospodárstva a môže byť užitočná pri hodnotení trvalej udržateľnosti ekologických fariem a pri výpočte sociálnej návratnosti investícií.
      
      LOTYŠSKO
      
         Názov činnosti: Zmena metodológie systému zberu údajov o ekologickom poľnohospodárstve
      
      
         Príspevok z EÚ: 16 284 EUR
      
      
         
            Termín prác: 12 mesiacov. Začiatok: uverejnenie rozhodnutia Komisie v úradnom vestníku s ročným plánom činností (t) + 1 mesiac.
      
      
         
            Krátky opis činnosti:
         
      
      
         Činnosť sa týka zlepšenia metodológie zberu údajov o ekologických produktoch s cieľom vybudovať jednotný a trvalo udržateľný spôsob zberu údajov o ekologickom poľnohospodárstve, plodinách, živočíšnej výrobe, hospodárskych zvieratách pomocou administratívnych údajov a spojením týchto údajov so štatistickými údajmi.
      
      LITVA
      
         Názov činnosti: Ekologická produkcia poľnohospodárskych produktov
      
      
         Príspevok z EÚ: 31 000 EUR
      
      
         
            Termín prác: 12 mesiacov. Začiatok: uverejnenie rozhodnutia Komisie v úradnom vestníku s ročným plánom činností (t) + 1 mesiac.
      
      
         
            Krátky opis činnosti:
         
      
      
         Zámerom činnosti je zlepšiť kvalitu zberu údajov o ekologických produktoch použitím metód, ktoré používajú ostatné ČŠ. Táto činnosť zahŕňa spoluprácu certifikačného orgánu a realizáciu zisťovania a získanie údajov o produkcii certifikovaných fariem.
      
      MAĎARSKO
      
         Názov činnosti: Štatistické údaje o ekologickej produkcii, obchode a spotrebe
      
      
         Príspevok z EÚ: 34 597 EUR
      
      
         
            Termín prác: 12 mesiacov. Začiatok: uverejnenie rozhodnutia Komisie v úradnom vestníku s ročným plánom činností (t) + 1 mesiac.
      
      
         
            Krátky opis činnosti:
         
      
      
         Zámerom tejto činnosti je dokončiť projekt uskutočňovaný štatistickým úradom a organizáciou Biokontroll s cieľom zaplniť medzery zistené v rámci tejto práce. Obe inštitúcie úzko spolupracujú, aby sa spojili administratívne zdroje, štatistické definície a zdroje. Projekt, s ktorým je táto činnosť spojená, má za cieľ vybudovať nástroj informatiky a určiť hlavné medzery, ktoré budú zodpovedajúcim spôsobom zaplnené touto druhou časťou.
      
      SLOVENSKO
      
         Názov činnosti: Zber údajov o ekologickom pestovaní plodín, spracovaní ekologických produktov, predaji a používaní ekologických produktov.
      
      
         Príspevok z EÚ: 7 200 EUR
      
      
         
            Termín prác: 12 mesiacov. Začiatok: uverejnenie rozhodnutia Komisie v úradnom vestníku s ročným plánom činností (t) + 1 mesiac.
      
      
         
            Krátky opis činnosti:
         
      
      
         Zámerom činnosti je zozbierať údaje o ekologických produktoch, a to od prvotnej produkcie až po predaj tejto produkcie. Snahou tejto činnosti je zozbierať príslušné údaje o zahraničnom obchode. Práca bude prebiehať v spolupráci s administratívnymi orgánmi.
      
      ŠVÉDSKO
      
         Názov činnosti: Zistenie ďalších údajov o švédskych ekologických produktoch
      
      
         Príspevok z EÚ: 10 800 EUR
      
      
         
            Termín prác: 12 mesiacov. Začiatok: uverejnenie rozhodnutia Komisie v úradnom vestníku s ročným plánom činností (t) + 1 mesiac.
      
      
         
            Krátky opis činnosti:
         
      
      
         Táto činnosť sa zameriava na zaplnenie medzier, ktoré v súčasnosti existujú v informáciách, ktoré sa predkladajú Eurostatu. Hlavným cieľom bude využiť existujúce, ale ešte nedostupné údaje, a na základe dostupných údajov vytvoriť časové rady.
      
      FÍNSKO
      
         Názov činnosti: Rozvíjanie štatistiky o reťazci ekologickej produkcie obilnín – nové spôsoby odhadu využívania ekologických produktov v potravinovom reťazci
      
      
         Príspevok z EÚ: 43 400 EUR
      
      
         
            Termín prác: 9 mesiacov. Začiatok: uverejnenie rozhodnutia Komisie v úradnom vestníku s ročným plánom činností (t) + 1 mesiac
      
      
         
            Krátky opis činnosti:
         
      
      
         Zámerom je preskúmať potravinový reťazec ekologických produktov zameraním sa na niektoré obilniny. Táto činnosť by umožnila odhadnúť medzeru medzi produkciou a predajom ekologických produktov.